Siguesse coma siguesse, aguesta darrèra mala accion costèc en eth un efècte decisiu: trauessèc bruscaments eth caòs qu’amiaue ena sua intelligéncia e l’esbugassèc; separèc entà un costat es bromes ombriues e entar aute era lum, e obrèc ena sua amna en estat que se trapaue, tau qu’òbren quauqui reactius quimics sus ua barreja, precipitant un element e clarificant-ne un aute.